techiaith/cofnodycynulliad_en-cy huggingface dataset:
English: The use of food banks has increased over 500 per cent with a third of users being children, 31 per cent of children live in poverty, and there are 10 times as many people receiving sanctions at present, with evidence that the increase in the use of food banks is directly linked to sanctions and matters with regard to universal credit. Do you believe and agree that we need to transfer administrative control for benefits from England to Wales? Administrative control - not the ability to vary the level or kinds of benefits, but the ability to bring the culture of cruel sanctions to an end and the ability to create a regime that's kinder here in Wales and more humane.
Welsh: Mae'r defnydd o fanciau bwyd wedi codi dros 500 y cant, gyda thraean o'r defnyddwyr yn blant. Mae 31 y cant o blant yn byw mewn tlodi, ac mae yna 10 gwaith yn fwy o bobl yn derbyn sancsiynau ar hyn o bryd, â thystiolaeth bod y cynnydd yn y defnydd o fanciau bwyd yn uniongyrchol gysylltiedig efo sancsiynau a materion yn ymwneud â chredyd cynhwysol. A ydych chi'n cytuno bod angen trosglwyddo rheolaeth weinyddol dros fudd-daliadau o Loegr i Gymru? Rheolaeth weinyddol - nid y gallu i amrywio'r lefel na'r mathau o fudd-daliadau, ond y gallu i ddod â'r diwylliant o sancsiynau creulon i ben a'r gallu i greu cyfundrefn fwy trugarog a dynol yma yng Nghymru.
English: I don't disagree wholeheartedly with the Member in terms of bringing the administration to Wales. However, what does concern me is the UK Government's inability to service that with the appropriate funding behind it. I think I'd be very interested to have further discussions. The First Minister's been very clear about powers coming to the Assembly without finances to support them. I think it's a really important point that the Member raises and she's right to say that I believe universal credit is one of the points that is driving people into poverty in our communities.
Welsh: Nid wyf yn anghytuno'n llwyr â'r Aelod o ran dod â'r weinyddiaeth i Gymru. Fodd bynnag, yr hyn sy'n peri pryder i mi yw anallu Llywodraeth y DU i gynnal hynny gyda'r cyllid priodol y tu ôl iddo. Rwy'n credu y buaswn yn awyddus iawn i gael trafodaethau pellach. Mae'r Prif Weinidog wedi bod yn glir iawn ynglŷn â phwerau'n dod i'r Cynulliad heb gyllid i'w cefnogi. Rwy'n credu bod yr Aelod yn gwneud pwynt pwysig iawn ac mae hi'n gywir i ddweud fy mod yn credu mai credyd cynhwysol yw un o'r pethau sy'n gwthio pobl i mewn i dlodi yn ein cymunedau.
English: All our local authority councillors, of course, should consider social justice in all their decision making, but I wonder if it's likely you will welcome the specific appointment of a social justice champion in Monmouthshire County Council. This is an individual who has been tasked to make sure that the whole concept is cross-cutting through all decision making. Myself, I'd be more than delighted if she took it on board to make sure that the United Nations Convention on the Rights of the Child articles were part of her work. I'm just wondering if you think the time really has come now to make sure that article 12 in particular, but all aspects of the UNCRC, are obligatory for our public services, including local authorities.
Welsh: Dylai pob un o gynghorwyr ein hawdurdodau lleol, wrth gwrs, ystyried cyfiawnder cymdeithasol wrth wneud unrhyw benderfyniadau, ond tybed a yw'n debygol y byddwch yn croesawu penodiad penodol yr hyrwyddwr cyfiawnder cymdeithasol yng Nghyngor Sir Fynwy. Dyma unigolyn sydd wedi cael y gwaith o sicrhau bod y cysyniad cyfan yn drawsbynciol drwy'r holl broses o wneud penderfyniadau. Fy hun, buaswn yn fwy na balch pe bai'n ystyried hynny er mwyn gwneud yn siŵr fod erthyglau Confensiwn y Cenhedloedd Unedig ar Hawliau'r Plentyn yn rhan o'i gwaith. Rwy'n meddwl tybed a ydych yn credu bod yr amser wedi dod yn awr i wneud yn siŵr fod erthygl 12 yn benodol, ond pob agwedd ar Gonfensiwn y Cenhedloedd Unedig ar Hawliau'r Plentyn, yn orfodol yn ein gwasanaethau cyhoeddus, gan gynnwys awdurdodau lleol.
English: Well, that's, again, another long-standing discussion point of this Assembly. I would be quite keen to further debate that with the Member and others to make sure that this is the right thing to do. What concerns me about champions in organisations is that, often, it's a badge or a title. Actually, what I'm really keen on is making sure that those champions turn their duty into action. We are seeing that in several aspects, and I am encouraged by the Member's point about the particular council that she raises, with a social justice champion within that organisation. I wish her well.
Welsh: Wel, mae hwnnw, unwaith eto, yn destun trafodaeth hirsefydlog arall yn y Cynulliad hwn. Buaswn yn eithaf awyddus i drafod y mater ymhellach gyda'r Aelod ac eraill i wneud yn siŵr mai dyma'r peth iawn i'w wneud. Yr hyn sy'n fy mhryderu am hyrwyddwyr mewn sefydliadau yw mai bathodyn neu deitl ydyw yn aml. A dweud y gwir, yr hyn rwy'n awyddus iawn i'w wneud yw sicrhau bod yr hyrwyddwyr hynny'n troi eu dyletswydd yn gamau gweithredu. Rydym yn gweld hynny mewn sawl ffordd, ac rwyf wedi fy nghalonogi gan bwynt yr Aelod ynglŷn â'r cyngor penodol y mae'n ei grybwyll, gyda hyrwyddwr cyfiawnder cymdeithasol yn y sefydliad hwnnw. Rwy'n dymuno'n dda iddi.
English: I'm deeply concerned about the devastating impact of universal credit on those who are left waiting for six weeks or more for their first payments. I've written to the Secretary of State for Work and Pensions calling for the roll-out of universal credit full service to be paused.
Welsh: Rwy'n bryderus iawn am effaith ddinistriol y credyd cynhwysol ar y rhai sy'n aros am chwe wythnos neu fwy am eu taliadau cyntaf. Rwyf wedi ysgrifennu at yr Ysgrifennydd Gwladol dros Waith a Phensiynau yn galw arno i oedi cyn cyflwyno gwasanaeth llawn y credyd cynhwysol.
English: I thank the Cabinet Secretary for his answer, and it follows on from an answer he's given to the Member for Arfon this afternoon. I know he will agree that universal credit's more than just a political shambles; it's cruel and it's causing real hardship. The cost of calling helplines has been raised regularly, as too has the crucial issue of the frequency of payments. Now, I don't doubt the Cabinet Secretary's sincerity in his opposition to welfare reform more generally. I know that he genuinely opposes the cruel sanctions regime as well, but I am at a loss to understand why, therefore, he won't at least take a further step forward and look at the feasibility of establishing a social solidarity fund in Wales that could begin funding mitigation steps, and then, at the same time, look to a devolved welfare administration model - because let's remember, we're the only country in these islands without the devolution of the administration of welfare - so that we can make it work for Wales, and rather than having to protest at that lot up in London to change their ways, we can do something more humane for our citizens here.
Welsh: Diolch i Ysgrifennydd y Cabinet am ei ateb, ac mae'n dilyn ymlaen o ateb a roddodd i'r Aelod dros Arfon y prynhawn yma. Gwn y bydd yn cytuno'n llwyr fod credyd cynhwysol yn fwy na llanast gwleidyddol yn unig; mae'n greulon ac mae'n achosi caledi go iawn. Mae cost ffonio llinellau cymorth wedi cael sylw yn rheolaidd, fel y mae mater allweddol amlder taliadau. Nawr, nid wyf yn amau didwylledd Ysgrifennydd y Cabinet yn ei wrthwynebiad i ddiwygio lles yn fwy cyffredinol. Gwn ei fod yn gwirioneddol wrthwynebu'r drefn gosbi greulon yn ogystal, ond ni allaf ddeall yn fy myw, felly, pam na wnaiff gymryd cam arall ymlaen, o leiaf, ac edrych ar ddichonoldeb sefydlu cronfa cydsefyll cymdeithasol yng Nghymru a allai ddechrau cyllido mesurau lliniaru, ac ystyried model gweinyddu lles datganoledig ar yr un pryd - oherwydd gadewch i ni gofio, ni yw'r unig wlad ar yr ynysoedd hyn lle nad yw gweinyddu lles wedi'i ddatganoli - fel y gallwn wneud iddo weithio ar gyfer Cymru, ac yn hytrach na gorfod protestio wrthynt yn Llundain i newid eu ffyrdd, gallwn wneud rhywbeth mwy dynol dros ein dinasyddion yma.
English: I'm grateful for the Member's question. I genuinely - . When I get questions, the Member raises this on a regular basis, and that's encouraging in terms of his commitment too. The fact of the matter is that we do do many things that mitigate the issues and effects that happen as a result of Westminster decisions, but, as I said earlier, making sure that we have the finances to support the administration of this process is an important one. We have to make sure that taking responsibility is credible, in the fact that we are able to act positively to support these individuals who are being affected by this. At the moment, the responsibility lies with the UK Government, and we are very clear in saying that the universal credit process is not working for people and is dangerous in the way that it's being enacted.
Welsh: Rwy'n ddiolchgar am gwestiwn yr Aelod. Rwy'n wirioneddol - . Pan fyddaf yn cael cwestiynau, mae'r Aelod yn codi'r mater hwn yn rheolaidd, ac mae hynny'n galonogol o ran ei ymrwymiad hefyd. Y ffaith amdani yw ein bod yn gwneud llawer o bethau sy'n lliniaru'r problemau a'r effeithiau sy'n digwydd o ganlyniad i benderfyniadau San Steffan, ond fel y dywedais yn gynharach, mae gwneud yn siŵr fod gennym y cyllid i gefnogi gweinyddiaeth y broses hon yn bwysig. Mae'n rhaid inni wneud yn siŵr fod cymryd cyfrifoldeb yn gredadwy, drwy ein bod yn gallu gweithredu'n gadarnhaol i gefnogi'r unigolion y mae hyn yn effeithio arnynt. Ar hyn o bryd, cyfrifoldeb Llywodraeth y DU ydyw, ac rydym yn dweud yn glir iawn nad yw'r broses credyd cynhwysol yn gweithio i bobl a bod y ffordd y mae'n cael ei weithredu'n beryglus.
English: I thank the Member for her question. Today is Anti-slavery Day, and anti-slavery events and activities are happening across Wales to raise awareness of this. It is by raising awareness and improving reporting that perpetrators can be brought to justice and, importantly, victims can be offered support.
Welsh: Diolch i'r Aelod am ei chwestiwn. Heddiw yw Diwrnod Gwrth-Gaethwasiaeth, ac mae digwyddiadau a gweithgareddau gwrth-gaethwasiaeth yn digwydd ledled Cymru i godi ymwybyddiaeth o hyn. Drwy godi ymwybyddiaeth a gwella lefelau adrodd gellir dwyn troseddwyr o flaen eu gwell, ac yn hollbwysig, gellir cynnig cefnogaeth i ddioddefwyr.
English: Thank you, Cabinet Secretary. The Welsh Government's code of practice and commitment to ensuring ethical employment opportunities among businesses in receipt of public funding offer clear objectives for how the private sector can help end modern-day slavery. Now, businesses like the Co-operative Group are leading the fight by offering paid work placements to victims of modern slavery through their Bright Future programme and ensuring no place for trafficked labour in their supply chains. What progress has the Welsh Government made more generally in ensuring the code is followed by businesses receiving public funding, and what work is being done to encourage the Westminster Government to follow our lead?
Welsh: Diolch i chi, Ysgrifennydd y Cabinet. Mae cod ymarfer ac ymrwymiad Llywodraeth Cymru i sicrhau bod cyfleoedd cyflogaeth moesegol ymhlith busnesau sy'n cael cyllid cyhoeddus yn cynnig nodau clir ar gyfer sut y gall y sector preifat helpu i ddod â chaethwasiaeth fodern i ben. Nawr, mae busnesau fel y Co-operative Group yn arwain y frwydr drwy gynnig lleoliadau gwaith â thâl i ddioddefwyr caethwasiaeth fodern drwy eu rhaglen 'Bright Future' a sicrhau nad oes lle i weithwyr wedi'u masnachu yn eu cadwyni cyflenwi. Pa gynnydd y mae Llywodraeth Cymru wedi'i wneud yn fwy cyffredinol i sicrhau bod y cod yn cael ei ddilyn gan fusnesau sy'n derbyn cyllid cyhoeddus, a pha waith sy'n cael ei wneud i annog Llywodraeth San Steffan i ddilyn ein hesiampl?
English: Well, the Member's right: the code is a first for Wales, along with many other things, and a first for the UK. Along with the supporting guidance, it provides a practical means for tackling unfair, unethical and illegal practices, including modern-day slavery. However, the lead Member for this is my colleague the Cabinet Secretary for Finance and Local Government. I will ask him to write to you with specific details around the code and implementation of that.
Welsh: Wel, mae'r Aelod yn iawn: mae'r cod yn torri tir newydd i Gymru, ynghyd â llawer o bethau eraill, ac yn torri tir newydd i'r DU. Gyda'r canllawiau atodol, mae'n darparu modd ymarferol i fynd i'r afael ag arferion annheg, anfoesol ac anghyfreithlon, gan gynnwys caethwasiaeth fodern. Fodd bynnag, yr Aelod arweiniol ar hyn yw fy nghyd-Aelod, Ysgrifennydd y Cabinet dros Gyllid a Llywodraeth Leol. Byddaf yn gofyn iddo ysgrifennu atoch gyda manylion penodol yn ymwneud â'r cod a'i weithrediad.
English: Concern has been raised with me that human trafficking through Holyhead port is getting worse, but that not enough of the victims desperate to be found are being found, and that, despite this, it's so far been impossible to get the six north Wales county representatives around the table. How, therefore, do you respond to the findings of the North Wales Police serious and organised crime local profile modern-day slavery report that there's evidence of organised crime groups operating in north Wales by trafficking victims through Holyhead port to Ireland or employing victims in nail bars or pop-up brothels, and of groups based in north Wales, tied by familial bonds, who target vulnerable males for manual labour and canvassing?
Welsh: Mynegwyd pryderon wrthyf fod masnachu pobl drwy borthladd Caergybi yn gwaethygu, ond nad oes digon o'r dioddefwyr sy'n daer eisiau cael eu canfod yn cael eu canfod, ac er gwaethaf hyn, mae wedi bod yn amhosibl cael y chwe chynrychiolydd sirol yng ngogledd Cymru o gwmpas y bwrdd hyd yn hyn. Sut yr ydych yn ymateb felly i ganfyddiadau adroddiad proffil lleol troseddau difrifol a threfnedig Heddlu Gogledd Cymru ar gaethwasiaeth fodern sy'n dweud bod yna dystiolaeth o grwpiau troseddu cyfundrefnol yn gweithredu yng ngogledd Cymru drwy fasnachu dioddefwyr drwy borthladd Caergybi i Iwerddon neu gyflogi dioddefwyr mewn salonau ewinedd neu buteindai dros dro, a thystiolaeth o grwpiau yng ngogledd Cymru, wedi'u clymu gan gysylltiadau teuluol, sy'n targedu dynion agored i niwed ar gyfer gwaith llaw a chanfasio?
English: Oh, believe me, human trafficking is alive in the UK, and we are the only part of the country that has an anti-human trafficking co-ordinator. My team work incredibly hard with the police and other agencies to ensure that we are trying to keep on top of this issue, but we are part of a larger island. I would encourage the Member and other Members to speak with other parts of the administrations of the UK to come together to create anti-human trafficking co-ordinators across the whole of the UK in order to ensure that we can tackle the issues that the Member rightly raises about the trafficking of human beings.
Welsh: O, credwch fi, mae masnachu pobl yn fyw yn y DU, a ni yw'r unig ran o'r wlad sydd â chydgysylltydd atal masnachu pobl. Mae fy nhîm yn gweithio'n hynod o galed gyda'r heddlu ac asiantaethau eraill i sicrhau ein bod yn ceisio cadw golwg ar y mater hwn, ond rydym yn rhan o ynys fwy o faint. Buaswn yn annog yr Aelod ac Aelodau eraill i siarad â rhannau eraill o weinyddiaethau'r DU i ddod ynghyd a chreu cydgysylltwyr atal masnachu pobl ar hyd a lled y DU er mwyn sicrhau y gallwn fynd i'r afael â'r problemau y mae'r Aelod yn gywir yn eu codi mewn perthynas â masnachu pobl.
English: Yesterday, we had a round-table meeting, and the room was full of experts in the field of ending human trafficking or slavery in Wales. One of the issues that came up time and time again was the 45 days in which victims have to prove their case and get through the national referral mechanism - NRM - and the wish to make that a much longer period, a minimum of 60 days. I know that those powers rest with the UK Government, Cabinet Secretary, but there is a clear request from all the experts in Wales for you to ask the UK Government to consider expanding that, because it isn't until individuals get through the national referral mechanism that they're offered any help or support whatsoever. It's left to the non-government organisations to offer any shelter, any help, any support whatsoever after those 45 days.
Welsh: Ddoe, cawsom gyfarfod o amgylch y bwrdd, ac roedd yr ystafell yn llawn o arbenigwyr ym maes rhoi diwedd ar fasnachu pobl neu gaethwasiaeth yng Nghymru. Un o'r materion a gododd dro ar ôl tro oedd y cyfnod o 45 diwrnod sydd gan ddioddefwyr i brofi eu hachos a chwblhau'r mecanwaith atgyfeirio cenedlaethol a'r awydd i wneud hwnnw'n gyfnod llawer hwy, yn 60 diwrnod fan lleiaf. Gwn mai gan Lywodraeth y DU y mae'r pwerau, Ysgrifennydd y Cabinet, ond mae cais clir gan yr holl arbenigwyr yng Nghymru i chi ofyn i Lywodraeth y DU ystyried ymestyn hwnnw, oherwydd ni chynigir unrhyw help na chymorth o gwbl i unigolion nes eu bod wedi cwblhau'r mecanwaith atgyfeirio cenedlaethol. Mater i'r cyrff anllywodraethol yw cynnig unrhyw loches, unrhyw help, unrhyw gymorth o gwbl ar ôl y 45 diwrnod.
English: I'm grateful to the Member for raising that with me. I will ask my anti-human trafficking co-ordinator to meet with the Member in order for her to explain that to him, and I will act accordingly on his advice.
Welsh: Rwy'n ddiolchgar i'r Aelod am ddwyn y mater i fy sylw. Byddaf yn gofyn i fy nghydgysylltydd atal masnachu pobl gyfarfod â'r Aelod er mwyn iddi egluro hynny iddo, a byddaf yn gweithredu'n unol â'i gyngor.
English: I thank the Member for Ogmore for his questions. I launched the national pathway for ex-service personnel in November 2016. We continue to champion the approach through the recent publication of supporting leaflets, posters and advice cards, so that anyone needing accommodation can get access to the support that they need.
Welsh: Diolch i'r Aelod dros Ogwr am ei gwestiynau. Lansiais y llwybr cenedlaethol ar gyfer cyn-aelodau'r lluoedd arfog ym mis Tachwedd 2016. Rydym yn parhau i hyrwyddo'r dull drwy gyhoeddi taflenni, posteri a chardiau cyngor yn ddiweddar, fel y gall unrhyw un sydd angen llety gael mynediad at y cymorth y maent ei angen.
English: I thank the Cabinet Secretary for that response. In launching this pathway, which is a great innovation, much stress was laid by the Cabinet Secretary on the need for effective collaboration with housing consortia, with the local authorities, regional collaborative committees, local health boards and other provider agencies. So, this far into the pathway, could he give us an update on how effective that collaboration is and whether he sees a good uniformity in the collaboration right across Wales, and not some variability on a postcode basis?
Welsh: Diolch i Ysgrifennydd y Cabinet am yr ymateb hwnnw. Wrth lansio'r llwybr hwn, sy'n engraifft wych o arloesedd, rhoddodd Ysgrifennydd y Cabinet lawer o bwyslais ar yr angen am gydweithio effeithiol gyda chonsortia tai, gyda'r awdurdodau lleol, pwyllgorau cydweithredol rhanbarthol, byrddau iechyd lleol ac asiantaethau darparu eraill. Felly, cyn belled â hyn ar hyd y llwybr, a allai roi'r wybodaeth ddiweddaraf i ni ynglŷn â pha mor effeithiol yw'r cydweithio hwnnw ac a yw'n gweld cysondeb da o ran cydweithredu ledled Cymru, yn hytrach nag amrywio ar sail cod post?
English: I think what we are seeing is that we're learning from experience. I said to Vikki Howells early on about dealing with ex-service personnel - it's a variable process because people's needs are all different. We have to understand that better. What we are really pleased with about the housing pathway is that local authorities and housing associations are picking up the gauntlet here, and are working very well to help ex-service personnel and veterans with regard to their needs, but also the needs of families, as well, who accompany service personnel. So, I'm seeing a great, positive outcome right across Wales. I have visited some of the organisations delivering the services to personnel, too.
Welsh: Rwy'n credu mai'r hyn a welwn yw ein bod yn dysgu o brofiad. Dywedais wrth Vikki Howells yn gynnar ynglŷn ag ymdrin â chyn-aelodau'r lluoedd arfog - mae'n broses amrywiol am fod anghenion pawb yn wahanol. Mae'n rhaid inni ddeall hynny'n well. Yr hyn yr ydym yn falch iawn ohono gyda'r llwybr tai yw bod awdurdodau lleol a chymdeithasau tai'n wynebu'r her yn hyn o beth ac yn gweithio'n dda iawn i helpu cyn-aelodau'r lluoedd arfog a chyn-filwyr gyda'u hanghenion, yn ogystal ag anghenion teuluoedd aelodau'r lluoedd arfog hefyd. Felly, rwy'n gweld canlyniadau gwych a chadarnhaol ar draws Cymru. Rwyf wedi ymweld â rhai o'r sefydliadau sy'n darparu gwasanaethau i gyn-aelodau o'r lluoedd arfog hefyd.
English: Will the Cabinet Secretary make a statement on the Welsh Government's progress in bringing forward a long-term solution to the high cost of medical insurance facing Welsh GPs? (TAQ0053)
Welsh: A wnaiff Ysgrifennydd y Cabinet ddatganiad am y cynnydd y mae Llywodraeth Cymru wedi'i wneud o ran cyflwyno ateb tymor hir i'r costau yswiriant meddygol uchel sy'n wynebu meddygon teulu yng Nghymru? (TAQ0053)
English: I thank the Member for the question. We continue to have a constructive conversation with both the British Medical Association and the Royal College of General Practitioners in Wales about the high cost of indemnity insurance. We have agreed with them to review how the market currently operates in Wales to help inform our options for progress. This Government remains committed to finding an answer that works for GPs in Wales.
Welsh: Diolch i'r Aelod am y cwestiwn. Rydym yn parhau i gael sgwrs adeiladol gyda Chymdeithas Feddygol Prydain a Choleg Brenhinol yr Ymarferwyr Cyffredinol yng Nghymru ynglŷn â chost uchel yswiriant indemniad. Rydym wedi cytuno â hwy i adolygu sut y mae'r farchnad yn gweithredu yng Nghymru ar hyn o bryd er mwyn helpu i lywio ein hopsiynau ar gyfer camu ymlaen. Mae'r Llywodraeth hon yn parhau'n ymrwymedig i ddod o hyd i ateb sy'n gweithio i feddygon teulu yng Nghymru.
English: I thank the Cabinet Secretary. The next question comes from Simon Thomas
Welsh: Diolch i'r Ysgrifennydd Cabinet. Mae'r cwestiwn nesaf gan Simon Thomas.
English: Will the Cabinet Secretary make a statement on the Care and Social Services Inspectorate Wales's recent report on safeguarding children in Powys? (TAQ0054)
Welsh: A wnaiff Ysgrifennydd y Cabinet ddatganiad am adroddiad diweddar Arolygiaeth Gofal a Gwasanaethau Cymdeithasol Cymru am ddiogelu plant ym Mhowys? (TAQ0054)
English: Safeguarding children must be the highest priority for public bodies. The CSSIW report raised serious concerns, and I have issued a warning notice to Powys County Council. This was laid before the Assembly yesterday, and I have also published a written statement. I expect rapid improvement, or more direct intervention action will be taken.
Welsh: Rhaid i ddiogelu plant fod yn flaenoriaeth uchaf i gyrff cyhoeddus. Amlygodd adroddiad AGGCC bryderon difrifol, ac rwyf wedi cyhoeddi hysbysiad rhybuddio i Gyngor Sir Powys. Cafodd ei gyflwyno gerbron y Cynulliad ddoe, ac rwyf hefyd wedi cyhoeddi datganiad ysgrifenedig. Rwy'n disgwyl gwelliant cyflym, neu fe roddir camau ymyrryd mwy uniongyrchol ar waith.